CELEX: 62013CN0138
Language: sl
Date: 2013-03-19 00:00:00
Title: Zadeva C-138/13: Predlog za sprejetje predhodne odločbe, ki ga je vložilo Verwaltungsgericht Berlin (Nemčija) 19. marca 2013 – Naime Dogan proti Zvezni republiki Nemčiji

15.6.2013   
            
            
               SL
            
            
               Uradni list Evropske unije
            
            
               C 171/14
            
         Predlog za sprejetje predhodne odločbe, ki ga je vložilo Verwaltungsgericht Berlin (Nemčija) 19. marca 2013 – Naime Dogan proti Zvezni republiki Nemčiji
   (Zadeva C-138/13)
   2013/C 171/28
   Jezik postopka: nemščina
   
      Predložitveno sodišče
   
   Verwaltungsgericht Berlin
   
      Stranki v postopku v glavni stvari
   
   
      Tožeča stranka: Naime Dogan
   
      Tožena stranka: Zvezna republika Nemčija
   
      Vprašanji za predhodno odločanje
   
   
               1.
            
            
               Ali člen 41(1) Dodatnega protokola k Sporazumu z dne 12. septembra 1963 o pridružitvi med Evropsko gospodarsko skupnostjo in Turčijo za prehodno obdobje pridružitve z dne 23. novembra 1970 (DP) nasprotuje določbi nacionalnega prava, ki je bila prvič uvedena po začetku veljavnosti zgoraj navedene določbe in v skladu s katero je prvi vstop družinskega člana turškega državljana, ki uživa pravni položaj v skladu s členom 41(1) DP, odvisen od tega, da družinski član pred vstopom dokaže, da se lahko preprosto sporazumeva v nemščini?
            
         
               2.
            
            
               Ali člen 7(2), prvi pododstavek, Direktive Sveta 2003/86/ES z dne 22. septembra 2003 o pravici do združitve družine (1) nasprotuje določbi nacionalnega prava, opisani v prvem vprašanju?
            
         
      (1)  UL, posebna izdaja v slovenščini, poglavje 19, zvezek 6, str. 224.